สวัสดีครับ ขอรบกวนสอบถามนะครัอายุ60ปี น้ำหนัก40กก. ส่วนสูง150ซม. โรคประจำตัว:โรคหัวใจตุ่มน้ำใสขึ้นเต็มศีรษะ มีตุ่มนึงอักเสบ(น่าจะสระผมเกาแรง) มีน้ำเหลืองไหล ปวด บวม แดง แสบ ร้อน คันบางที ผมเป็นอะไรครับขอบครับ🙏🏼
สวัสดีค่ะ อาการมีตุ่มน้ำอักเสบ มีน้ำเหลืองไหล ปวด บวมขึ้นที่ศีรษะดังกล่าวมาและดังรูปแนบ อาจมีสาเหตุมาจาก การอักเสบจากแผลถลอกจากภายนอก จากในรูปอาจสังเกตเห็นเป็นสะเก็ดที่แผลที่ใหญ่ที่สุดคล้ายการแกะเกา ซึ่งอาจสัมพันธ์กับการมีแผลที่ผิวหนังนำมาก่อนเช่นการกระทบกระแทก การไปขีดข่วน แล้วเกิดการอักเสบตามมา ในบางรายอาจติดเชื้อแบคทีเรียที่ผิวหนังร่วมไปด้วย ทำให้มีตุ่มหนอง ปวด บวม แดงร้อนได้มากสาเหตุอื่นๆเช่น ผื่นผิวหนังอักเสบที่หนังศีรษะ แต่มักมีผื่นขุยเหลือง และคัน ผื่นแพ้สัมผัสพวกสารในแชมพูนั้น อาจจะคันมากได้ หรือการติดเชื้อราที่หนังศีรษะมักคันมากเช่นกันจึงคิดถึงกลุ่มการอักเสบและติดเชื้อแบคทีเรียที่ผิวหนังชั้นตื้นด้วยมากที่สุด เบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอกเบาๆ ระวังการกระทบกระแทก หากแผลปิดสนิทดีไปแล้ว อาจจะสังเกตอาการต่อไปได้ แต่หากมีแผลเปิดใหม่ หรือเจ็บ ปวด บวม มากขึ้นเรื่อยๆ ควรไปพบแพทย์เพื่อพิจารณาการรักษาหรือการใช้ยาฆ่าเชื้อภายใต้การดูแลของแพทย์ต่อไป